Rikunarita-ORG/Wikinium huggingface dataset:
# मैन्ग्रोव

मैंग्रोव पादप - जल के ऊपर व नीचे का दृश्य
कृष्णा वन्य अभयारण्य में समुद्र से तट पर उग रहे मैन्ग्रोव वन का दृश्य
**मैंग्रोव** (Mangrove) ऐसे क्षुप व वृक्ष होते हैं जो खारे पानी या अर्ध-खारे पानी में पाए जाते हैं। अक्सर यह ऐसे तटीय क्षेत्रों में होते हैं जहाँ कोई नदी किसी सागर में बह रही होती है, जिस से जल में मीठे पानी और खारे पानी का मिश्रण होता है। मैंग्रोव वनों का पारिस्थिकि में बहुत महत्व है, क्योंकि यह तटों को स्थिरता प्रदान करते हैं और बहुत प्राणी, मछली और पक्षी जातियों को निवास व सुरक्षा प्रदान करते हैं। मैंग्रोव वन व झुरमुट विश्व के उष्णकटिबन्धीय और उपोष्णकटिबन्धीय क्षेत्रों में मिलते हैं। कृत्रिम उपग्रहों द्वारा किए गए चित्रण के आधार पर इनका वैश्विक विस्तार 1,37,800 वर्ग किमी अनुमानित करा गया है, जिसका अधिकांश भाग 25 अक्षांश उत्तर और 25 अक्षांश दक्षिण के बीच है।

## शब्दोत्पत्ति

मैंग्रोव शब्द दक्षिण अमेरिका की एक आदिवासी भाषा, गुआरानी भाषा, से उत्पन्न हुआ और फिर विश्वभर की भाषाओं में फैल गया। यह शब्द तीन अर्थों में प्रयोग किया जाता है:-

1. पूर्ण पेड़ या पौधे के आवास के लिए 'मैन्ग्रोव स्वैम्प्स' (दलदल) या 'मैन्ग्रोव वन' प्रयोग किया जाता है।
2. मंगल के सभी पेड़ों और पौधों के लिए,
3. जो रिज़ोफोरेसी परिवार से होते हैं, या रिज़ोफोरा वंश से किसी भी पादप के लिए,

मंगल डिपोज़ीश्नल तटीय क्षेत्रों में मिलते हैं, जहाँ बारीक कण, जिनमें उच्च कार्बनिक मात्रा हो, उच्च ऊर्जा की लहरों के प्रभाव से एकत्रित हो जाते हैं।

## चित्र दीर्घा

* कन्नूर, केरल में
* मैन्ग्रोव के पत्तों पर लवण क्रिस्टल
* मैन्ग्रोव की हरित सुरंग, ताईवान

## इन्हें भी देखें

* कृष्णा वन्य अभयारण्य

## बाहरी कड़ियाँ

* मैंग्रोव का महत्व (इण्डिया वाटर पोर्टल)
* पिचवरम के मैन्ग्रोव – दुनिया का दूसरा बड़ा
* कुदरती तटरक्षक - मैंग्रोव (कुदरतनामा)
* मैंग्रोव- जल में रह कर भी बेचारा प्यासा सा रह जाता है।

## सन्दर्भ
# भौगोलिक सूचना तंत्र

डिजिटल एलिवेशन प्रतिरूप, मानचित्र और वेक्टर डाटा
**भौगोलिक सूचना तंत्र** या **भौगोलिक सूचना प्रणाली** अथवा संक्षेप में जी॰आई॰एस॰, (अंग्रेज़ी Geographic information system (GIS)) कंप्यूटर हार्डवेयर और सॉफ्टवेयर को भौगोलिक सूचना के साथ एकीकृत कर इनके लिए आंकड़े एकत्रण, प्रबंधन, विश्लेषण, संरक्षण और निरूपण की व्यवस्था करता है।

भूगोलीय निर्देशांक प्रणाली को मुख्यत: तीन तरीकों से देखा जा सकता है।

* **डेटाबेस** : यह डेटाबेस संसार का अनन्य तरीके का डेटाबेस होता है। एक तरह से यह भूज्ञान की सूचना प्रणाली होती है। बुनियादी तौर पर जी॰आई॰एस॰ प्रणाली मुख्यत: संरचनात्मक डाटाबेस पर आधारित होती है, जो कि विश्व के बारे में भौगोलिक सूचकों के आधार पर बताती है।
* **मानचित्र** : यह ऐसे मानचित्रों का समूह होता है जो पृथ्वी की सतह सबंधी बातें विस्तार से बताते है। यह डेटाबेस के लिये इंटरफेस का कार्य भी करते हैं और इनके जरिये स्थानिक पृच्छा (spatial query) की जा सकती है।
* **प्रतिरूप** : यह सूचना परिवर्तन उपकरणों का समूह होता है जिसके माध्यम से वर्तमान डाटाबेस द्वारा नया डाटाबेस बनाया जाता है।

## अनुप्रयोग

इस प्रौद्योगिकी का प्रयोग वैज्ञानिक अनुसंधान, संसाधन प्रबंधन (रिसोर्स मैनेजमेंट), संपत्ति प्रबंधन, पुरातात्त्विक कार्य, शहरीकरण व अपराध विज्ञान में होता है। उदाहरण के तौर पर जी॰आई॰एस के द्वारा ये पता लगाया जा सकता है कि कौन से क्षेत्रों में प्रदूषण कितना है? इस प्रणाली के माध्यम से आकड़ों को सरलता से समझा और वर्गीकृत किया जा सकता है।

सन् १९६२ में कनाडा के ऑन्टेरियो में प्रथम भूगोलीय निर्देशांक प्रणाली बनायी गई थी। यह कनाडा के संघीय वन एवं ग्रामीण विकास विभाग (*फेडरल डिपॉर्टमेंट ऑफ फॉरेस्ट्री और रूरल डेवलपमेंट*) द्वारा बनायी गई थी। इसका निर्माण डॉ॰ रॉजर टॉमलिसन ने किया था। इस प्रणाली को कनाडा ज्योग्राफिक इनफॉरमेशन सिस्टम कहा जाता है और इसका प्रयोग कनाडा लैंड इन्वेंटरी द्वारा आंकड़े एकत्रित और विश्लेषित करने हेतु किया जाता है। इसके माध्यम से कनाडा के ग्रामीण क्षेत्रों की जमीन, कृषि, पानी, वन्य-जीवन आदि के बारे में जानकारी एकत्रित की जाती थी।

भारत में भी जनसंख्या स्थिरता कोष इस कार्य को कर रहा है। मानचित्रों और जनसंख्या आंकड़ों के अद्वितीय एकीकरण के जरिए समस्त भारत में ४८५ जिलों के मानचित्र तैयार कर चुका है जो प्रत्येक जिले, इसके उप-प्रभागों और प्रत्येक गांव की जनसंख्या तथा स्वास्थ्य सुविधाओं से दूरी की स्थिति दर्शाते हैं। प्रत्येक गांव तक पहुंचाई गई सुविधाओं की विषमता को भी मानचित्रों में दर्शाया गया है वे सुविधाएं वहाँ उपलब्ध कराई जाएं जहाँ उनकी अत्यधिक आवश्यकता है।भारतीय कृषि अनुसंधान संस्थान सुदूर संवेदन, जी.आई.एस., अनुकरण मॉडल्स तथा संबंधित डेटाबेस आंकड़ों का उपयोग करते हुए गंगा-यमुना क्षेत्रों में फसलों की उत्पादकता का निर्धार करता है।

## जी॰आई॰एस॰ सॉफ्टवेयर

भौगोलिक सूचना तंत्र के प्रमुख सॉफ्टवेयर ILWIS, IDRISI, ArcGIS इत्यादि हैं।
इसके अलावा भी कई और मुफ्त साफ्टवेयर काम करते हैं जैसे- QGIS , MapInfo इत्यादि।

## इन्हें भी देखें

* भूगोल
* गूगल अर्थ
* भूगोलीय निर्देशांक प्रणाली
* सुदूर संवेदन
* भौगोलिक सूचना तंत्र के सॉफ्टवेयरों की सूची

## सन्दर्भ

## बाहरी कड़ियाँ
# साउथ कैरोलीना

नक्शे में स्थिति
**साउथ कैरोलीना** (अंग्रेज़ी: South Carolina) संयुक्त राज्य अमेरिका का दक्षिण-पूर्वी क्षेत्र में राज्य है। राज्य के उत्तर में नॉर्थ कैरोलीना, दक्षिण और पश्चिम में जॉर्जिया और पूर्व में अटलांटिक महासागर है। 18वीं शताब्दी में साउथ कैरोलिना (नॉर्थ कैरोलिना के साथ मिलकर) कैरोलिना नाम के उपनिवेश का हिस्सा था जो मूल तेरह उपनिवेश में से एक था। 1861 में अमेरिकी गृहयुद्ध के समय राज्य परिसंघीय राज्य अमेरिका में जाने वाला पहला राज्य बना था।

सभी 50 राज्यों में साउथ कैरोलिना का क्षेत्र के मामले में 40वां स्थान है। 2016 के अनुमान के मुताबिक राज्य की जनसंख्या 49,61,119 हैं जिससे उसका स्थान सभी राज्यों में 23वां हुआ। अंग्रेजी अधिकारिक भाषा है। निक्की हेली अमेरिका के साउथ कैरोलीना प्रांत की जनवरी 2011 से जनवरी 2017 तक गवर्नर थी। उन्होने भारतीय मूल की दूसरी अमेरिकी गवर्नर और पहली महिला गवर्नर होने का गौरव हासिल किया है। हेली सिख माता-पिता की बेटी हैं जिनके पूर्वज अमृतसर से आकर यहां बस गए थे।

## सन्दर्भ
# उष्ण और उपोष्ण आर्द्र पृथुपर्णी वन

**उष्णकटिबन्धीय एवं उपोष्ण आर्द्र पृथुपर्णी वन** (Tropical and subtropical moist broadleaf forests (TSMF)) उष्णकटिबन्धीय एवं उपोण बायोम के अन्तर्गत आता है। इन्हें 'उष्णकटिबन्धीय आर्द्र-वन' या 'जंगल' कहते हैं।

## इन्हें भी देखें

* उष्णकटिबंधीय वर्षा-वन
* शीतोष्ण शंकुधारी वन
# द्राखेन्सबर्ग

| **द्राखेन्सबर्ग Drakensberg** |
| --- |
| द्राखेन्सबर्ग का एक दृश्य
द्राखेन्सबर्ग का एक दृश्य |
| विवरण |
| **क्षेत्र**: |  दक्षिण अफ्रीका  लेसोथो |
| **सर्वोच्च शिखर**: | तबाना न्त्लेन्याना Thabana Ntlenyana |
| **सर्वोच्च ऊँचाई**: | ३,४८२ मीटर |
| **निर्देशांक**: | ﻿ / ﻿ |

अफ्रीका महाद्वीप के पूर्व एवं दक्षिण में उच्च पठारहैं। पठार के पूर्वी किनारे पर **ड्रेकेन्सबर्ग पर्वत** है जो समुद्र तट की ओर एक दीवाल की भाँति खड़ा है। ड्रेकेन्सबर्ग का स्थानीय नाम **क्वाथालम्बा** है। केप प्रान्त में यह पठार दक्षिण की ओर चबूतरे के रूप में समुद्र तक नीचे उतरता है। इन चबूतरों को कारू कहते हैं। इनमें उत्तरी चबूतरे को महान कारू तथा दक्षिणी चबूतरे को लघू कारू कहते हैं। दक्षिणी-पश्चिमी भाग में कालाहारी का मरूस्थल है।
यह दक्षिण अफ्रीका के पूर्वी तट पर
स्थित 2000 से 3000 मीटर
ऊँची पहाड़ियाँ है।यह लेसोथो से
पूर्वी केप तक फैला हुआ है। सबसे
ऊँची चोटी 3482 मीटर है।इससे [[ऑरेंज
नदी]]
लिम्पोपो आदि नदियाँ निकलती है।
यह नामीब मरुस्थल , कालाहारी रेगिस्तान
और हिन्द महासागर से घिरा है। यह
पूर्वी नम हवाओं को पश्चिम की ओर
बढ़ने से रोकता है जिससे नामीब
रेगिस्तान अधिक शुष्क हो गया है।
# पारिस्थितिक पर्यटन

तेनमला, केरल में एक पर्यावरणीय पर्यटन केन्द्र में एक सेतु
**पारिस्थितिक पर्यटन** (ecological tourism) या **इकोटूरिज़म** (ecotourism) एक प्रकार का पर्यटन है, जिसमें प्राकृतिक क्षेत्रों की यात्रा इस प्रकार से करी जाती है जिसमें स्थानीय वन्य जीवन, पर्यावरण और स्थानीय निवासियों को संरक्षित रखा जाए और उन्हें लाभ पहुँचे। इसका एक ध्येय यह होता है कि इन क्षेत्रों को बिना हानि के भविष्य में आने वाली पीढ़ियों के लिए सुरक्षित रखा जाए। अक्सर पर्यावरणीय पर्यटन से प्राप्त राशि का प्रयोग जैव संरक्षण के लिए करा जाता है और यह भी देखा गया है कि इस से स्थानीय निवासी वनों में हानिकारक कृषि या शिकार छोड़कर पर्यटन सेवाओं में आय कमाने में सक्षम हो जाते हैं।

```
Pollitision view:
         पर्यावरण पर्यटन से जो नेता होते है जैसे राज्यमंत्री उन्हें इन चीजों से काफी फायदे होते है क्युकी लोग पर्यटन स्थल देखने आते है तो उनके द्वारा टोल टैक्स दिया जाता है इससे राज्य की आय में बढ़ोतरी होती है जिससे उन्हें लाभ पहुंचता है
```

## इन्हें भी देखें

* जैव संरक्षण
* पर्यटन

## सन्दर्भ
# अंग (शारीरिकी)

जीवविज्ञान (biology) की दृष्टि से एक विशिष्ट कार्य करने वाले उत्तकों के समूह को **अंग** (organ) कहते हैं।बहुकोशिकीय जीव में, अंग ऊतकों का एक संग्रह होता है जो एक सामान्य कार्य करने के लिए एक संरचनात्मक इकाई में जुड़े होते हैं।जीवन के पदानुक्रम में, एक अंग ऊतक और अंग प्रणाली के बीच स्थित होता है। ऊतक एक ही प्रकार की कोशिकाओं से मिलकर एक विशिष्ट कार्य करने के लिए बनते हैं। विभिन्न प्रकार के ऊतक मिलकर एक अंग बनाते हैं जिसका एक विशिष्ट कार्य होता है। उदाहरण के लिए, आंत की दीवार उपकला ऊतक और चिकनी पेशी ऊतक से बनी होती है।

किसी अंग के ऊतकों को मोटे तौर पर पैरेन्काइमा, कार्यात्मक ऊतक, और स्ट्रोमा, सहायक, संयोजी या सहायक कार्यों वाले संरचनात्मक ऊतक के रूप में वर्गीकृत किया जा सकता है। उदाहरण के लिए, ग्रंथि का ऊतक जो हार्मोन बनाता है, पैरेन्काइमा कहलाता है, जबकि स्ट्रोमा में वे तंत्रिकाएँ शामिल होती हैं जो पैरेन्काइमा को सक्रिय करती हैं, रक्त वाहिकाएँ जो इसे ऑक्सीजन प्रदान करती हैं और पोषण देती हैं और इसके उपापचयी अपशिष्टों को बाहर ले जाती हैं, और संयोजी ऊतक जो इसे स्थित होने और स्थिर होने के लिए उपयुक्त स्थान प्रदान करते हैं। किसी अंग को बनाने वाले मुख्य ऊतकों की भ्रूणीय उत्पत्ति समान होती है, जैसे कि एक ही रोगाणु परत से उत्पन्न होना। अधिकांश बहुकोशिकीय जीवों में अंग पाए जाते हैं। यूकेरियोट्स जैसे एककोशिकीय जीवों में, किसी अंग के कार्यात्मक अनुरूप को कोशिकांग कहा जाता है। पौधों में, तीन मुख्य अंग होते हैं।

किसी भी जीव में अंगों की संख्या इस्तेमाल की गई परिभाषा पर निर्भर करती है। मानव शरीर में लगभग 79 अंग होते हैं; इनकी सटीक संख्या पर विवाद है।

## जन्तुओं के अंग

हृदय, फेफडे (फुफ्फुस), मस्तिष्क, आँख, आमाशय (stomach), प्लीहा (spleen), अस्थियाँ (bone), अग्न्याश (pancreas), वृक्क या गुर्दे (kidneys), यकृत (liver), आंतें (intestines), त्वचा (skin) (त्वचा, मनुष्य का सबसे विशाल अंग है), मूत्राअशय (urinary bladder), योनि (मादाओं में), शिश्न (penis), गुदाद्वार (anus) आदि।

## वनस्पतियों (plants) के अंग

जड़ (root), तना (stem), पत्ती (leaf), फूल, बीज एवं फल

## अंग तंत्र

कार्य की दृष्टि से आपस में सम्बन्धित अंगों के समूह को **अंग तन्त्र** (organ system) कहते हैं। उदाहरण के लिये **मूत्र तंत्र** में वे अंग सम्मिलित हैं जो मूत्र के उत्पादन, भण्डारण एवं उसके वहन में काम आते हैं।

### मानव के मुख्य अंग तन्त्र

मानव शरीर में मुख्यतः ग्यारह (११) अंग तन्त्र हैं:

* पाचन तन्त्र (Digestive system)
* कंकाल तन्त्र (Skeletal system)
* पेशी तन्त्र (Muscular system)
* तन्त्रिका तन्त्र (Nervous system)
* अंतःस्रावी तन्त्र (Endocrine system)
* संवहन तन्त्र (Cardiovascular system)
* श्वसन तन्त्र (Respiratory system)
* जनन तन्त्र (Reproductive system)
* आच्छादन तन्त्र (त्वचा) (Integumentary system) - शरीर को ढकने का कार्य
* लसिका तन्त्र (Lymphatic system)
* उत्सर्जन तन्त्र (Excreatory system)

## इन्हें भी देखें

* मानव का शरीर रचना विज्ञान
# व्यक्तित्व विकास

व्यक्तित्व विकास (अंग्रेज़ी: Personality Development) में विशेषताओं के हर समय चलते निर्माण और विखंडन शामिल हैं जो एक इंसान को व्यवहार लक्षण के संदर्भ में दूसरे इंसान से अलग करता हैं।

## ये भी देखें

* व्यक्तित्व

* बिग फ़ाइव व्यक्तित्व लक्षण

* शीलगुण सिद्धान्त

## बाहरी कड़ियाँ

* Piaget's Cognitive Stages

* Process of Socialization: Personality Development

## सन्दर्भ
# सोहो (लंदन)

**सोहो** (अंग्रेज़ी: Soho) मध्य लन्दन, इंग्लैण्ड में सिटी ऑफ़ वेस्टमिंस्टर बरो में स्थित एक क्षेत्र है।

|  |
| --- |
| **सिटी ऑफ़ वेस्टमिंस्टर के जिले और नगर** |
|
बेज़वॉटर | बेलग्रेविया | कॉवंट गार्डन | फ़िट्ज़रोविया | हॉलबोर्न | हाइड पार्क | नाइट्सब्रिज | लिसन ग्रोव | लिटल वेनिस | मेडा हिल | मेडा वेल | मेफ़ेयर | मार्लीबोन | मिलबैंक | पैडिंगटन | पिमलिको | क्वीन्स पार्क | सेंट जेम्सस | सेंट जॉन्स वुड | सोहो | वेस्टबोर्न ग्रीन | वेस्टमिंस्टर |
|  |

| **लंदन के बरो के मुख्य जिले | लंदन के स्थान के तालिका** |
| --- |
|
ऐक्टन |
बार्किंग |
बार्न्स |
बार्नेट |
बैटरसी |
बेकनहम |
बर्मंडसी |
बेथनल ग्रीन |
बेक्सलीहीथ |
ब्लूम्सबरी |
ब्रेंटफ़र्ड |
ब्रिक्सटन |
ब्रॉमली |
केम्बरवेल |
कैमडन टाउन |
कार्शल्टन |
कैटफ़र्ड |
चेल्सी |
चिंगफ़र्ड |
चिसलहर्स्ट |
चिज़िक |
सिटी |
क्लैपहम |
क्लर्कनवेल |
कूल्सडन |
क्रॉयडन |
डेगनहम |
डेटफ़र्ड |
ईलिंग |
ईस्ट हैम |
एडमंटन |
एल्ठम |
एनफ़ील्ड टाउन |
फ़ेल्ठम |
फ़िंचली |
फ़ुलहम |
ग्रेनिच |
हैकनी |
हैमरस्मिथ |
हैम्पस्टेड |
हैरो |
हेंडन |
हाइबरी |
हाइगेट |
हिलिंगडन |
हॉलबोर्न |
हॉर्नचर्च |
हाउंस्लो |
इलफ़र्ड |
आइल ऑफ़ डॉग्स |
आइज़लवर्थ |
इस्लिंगटन |
केंसिंगटन |
केंटिश टाउन |
किलबर्न |
किंग्स्टन अपॉन टेम्स |
लैम्बेथ |
लूविशम |
लेटन |
मेफ़ेयर |
मिचम |
मोर्डेन |
नैग्स हेड |
न्यू मॉल्डन |
ओर्पिंगटन |
पैडिंगटन |
पेखम |
पेंज |
पिनर |
पॉप्लर |
पर्ली |
पटनी |
रिचमंड |
रॉमफ़र्ड |
राइस्लिप |
शेपर्ड्स बुश |
शोरडिच |
सिडकप |
सोहो |
साउथॉल |
साउथगेट |
स्टेपनी |
स्टोक न्यूइंगटन |
स्ट्रैटफ़र्ड |
स्ट्रेटहम |
सर्बिटन |
सटन |
सिडनहम |
टेडिंगटन |
टेम्समेड |
टूटिंग |
टॉटनहम |
ट्विकनहम |
अपमिनिस्टर |
अक्सब्रिज |
वल्ठम्सटो |
वंड्सवर्थ |
वंस्टेड |
वैपिंग |
वेल्डस्टोन |
वेलिंग |
वेम्बली |
वेस्ट हैम |
वेस्टमिंस्टर |
ह्वाइटचैपल |
विल्सडन |
विम्बलडन |
वुड ग्रीन |
वुडफ़र्ड |
वुलिच |